Sooline võrdõiguslikkus tööelus, töö- ja pereelu ühitamine
Säästev areng & sooline võrdõiguslikkus
Sugu ja sport. Sooline võrdõiguslikkus spordis
#000001
ENUTi kaks põhilist väljaannet on uudiskiri "ENUTi Uudised" ning akadeemiline nais- ja meesuurimuslik ajakiri Ariadne Lõng, mis ilmuvad regulaarselt. Lisaks nendele avaldab ENUT projektide raames ka teisi väljaandeid, mõned neist on leitavad ka meie digikogus.
#000005
Osa väljaannetest on ka ENUTis müügil (vt allpool).
#000006
Ariadne Lõng on Eesti ainus akadeemiline nais- ja meesuuringute ajakiri. Ilmub aastast 2000.
#000007
Digitaalsel kujul on saadaval aastakäigud 2000-2011 ja 2016, kuid ka trükiväljaandeid on võimalik saada ENUTist.
#000008
Teost on võimalik osta ENUTist, hind 15 eurot. Ostmiseks kirjuta soovist enut@enut.ee
#000010
Ostmiseks kirjutage oma soovist e-posti aadressil enut@enut.ee
#000011
Võtmesõnad. 10 sammu feministliku uurimuseni
#000014
"Tiedon tyttäret" ("Teadmiste tütred") on esimene soome keeles ilmunud ülevaateteos naissoost teadlaste kohta ajaloos. Põhjalik ning kaunite illustratsioonidega rikastatud kogumikteos avab lääne teadusajaloo uues valguses ning äratab taas ellu naised, kes on ajaloo unustusehõlma vajunud.
#000016
Vaatamata sellele, et formaalse hariduse uksed olid naistele suletud – nimelt ei lubatud naisi veel kuni 20. sajandini ei ülikoolidesse ega teadusklubidesse – leidsid nii mõnedki naised teaduste õppimiseks ning teadustöös osalemiseks teisi viise.
#000017
"Teadmiste tütred" avab põhjusi ja lääne kultuuris juurdunud mehhanisme, mille läbi on naisi süstemaatiliselt stipendiumitest ilma jäetud ning teadustööst kõrvale tõrjutud. Raamatu kangelased läbivad koos lugejaga mõttelise reisi läbi ajaloo, avaldamaks põhjuseid, miks on nii vähesed naised teaduse tippude hulka jõudnud, ja miks me teame naisteadlastest ajaloos nõnda vähe.
#000018
Kuidas on teadmised, võim ja sugu omavahel suhestunud eri aegadel? Kas antiikajal oli naissoost filosoofe? Miks olid naistele õpinguid ülikoolis keelatud? Kuidas võis 17. sajandi lõpus teada 13-aastane tüdruk putukatest rohkem kui tolle aja ülikooliõpilased? "Teadmiste tütardel" on vastus neile ja paljudele teistele küsimustele. Raamatu kangelannad – sõltumatu vaimuga teadlased, meeste asendamatud abilised, maadeavastajad, patroonid ja kirjutajad – asetuvad kultuuriloolisse taustsüsteemi, mis aitab neid tajuda osana laiemast ajalookäigust.
#000019
Raamatu lõpus on lühike kokkuvõte üle sajast umbes 3500 aasta jooksul tegutsenud õpetatud naisest alates Ida-Egiptusest kuni 18. sajandi lõpuni.
#000020
ENUTi uudiskirjad ilmuvad vaid 1-2 korda aastas. Vt ka ilmunud uudiskirju.
Kasutame uudiskirjade saatmiseks Mailchimp tarkvara. Liitudes ENUTi uudiskirjaga annad õiguse MTÜ-le ENUT saata e-posti aadressile uudiskirju ning nõustud Mailchimp privaatsuspoliitika tingimustega.
#000021